Diari Oficial de la Generalitat Valenciana


Sumari del DOGV 8672, del 07-11-2019 (2019/10288)

DECRET 16/2019, de 31 d'octubre, del president de la Generalitat, pel qual es declara el cessament i es nomenen vocals del Consell Rector de la Corporació Valenciana de Mitjans de Comunicació.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8672

Data del DOGV
:   07-11-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/10515


Data del document
:   31-10-2019

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Corporació Valenciana de Mitjans de Comunicació

DECRET 16/2019, de 31 d'octubre, del president de la Generalitat, pel qual es declara el cessament i es nomenen vocals del Consell Rector de la Corporació Valenciana de Mitjans de Comunicació. [2019/10407]  
L'article 13 de la Llei 6/2016, de 15 de juliol, de la Generalitat, del servei públic de radiodifusió i televisió d'àmbit autonòmic, de titularitat de la Generalitat, disposa que el Consell Rector de la Corporació Valenciana de Mitjans de Comunicació estarà compost, entre d'altres, per una persona a proposta del Consell de la Ciutadania i per una persona a proposta de les organitzacions sindicals amb representació en els òrgans de representació del personal de la corporació i les seues societats. Així mateix, segons estableix l'article 14 de la mencionada llei, les persones proposades pel Consell de la Ciutadania i pel personal de la Corporació, en els termes de l'apartat 3.d de l'article 13, amb caràcter previ al nomenament per mitjà d'un decret del president del Consell, hauran de comparéixer en audiència pública davant de la comissió de les Corts competent en la forma que aquesta determine amb la finalitat que la comissió puga informar-se de la seua idoneïtat i no-concurrència d'incompatibilitat per a l'exercici del càrrec.  
El Decret 16/2018, de 16 de juliol, del president de la Generalitat, va nomenar com a vocal, en representació del personal de la Corporació Valenciana de Mitjans de Comunicació i les seues societats, Macu Gimeno Mengual, la qual, en data 23 de gener de 2019, va manifestar a la Corporació la renúncia al càrrec, d'acord amb el que disposa l'article 18, apartat 1, lletra a de l'esmentada llei.  
En relació amb això, l'apartat 2 de l'article 18 de la Llei 6/2016, de 15 de juliol, de la Generalitat, estableix que en els supòsits previstos en les lletres a, c i d de l'apartat anterior, el cessament del conseller o consellera serà declarat pel president del Consell i serà publicat en el Diari Oficial de la Generalitat Valenciana.  
D'acord amb el que estableix l'article 14.1 de la Llei 6/2016, de 15 de juliol, de la Generalitat, la Comissió de Radiotelevisió Valenciana i de l'Espai Audiovisual de les Corts, en la reunió del dia 2 d'octubre de 2019, va informar sobre la idoneïtat de la candidata Rosa María Agost Canós, proposada pel Consell de la Ciutadania d'acord amb el que disposa l'article 13.3.b de la llei esmentada, i sobre la idoneïtat del candidat Manuel Camarasa Bravo, proposat per les organitzacions sindicals d'acord amb el que estableix l'article 13.3.d de la Llei 6/2016, de 15 de juliol, de la Generalitat.  
Segons el que disposa l'article 14.3 de l'esmentada llei, el nomenament formal dels consellers i de les conselleres del Consell Rector es realitzarà per mitja d'un decret del president del Consell, d'acord amb la proposta realitzada per les Corts, després de complir-se els tràmits previstos, i el seu nomenament serà publicat en el Diari Oficial de la Generalitat Valenciana.  
En virtut de tot això, i de conformitat amb el que disposen els preceptes anteriors,  
  
DECRETE  
  
Primer  
Declarar el cessament com a vocal del Consell Rector de la Corporació Valenciana de Mitjans de Comunicació, en representació del personal de l'entitat i les seues societats, de Macu Gimeno Mengual.  
  
Segon  
Nomenar com a vocal del Consell Rector de la Corporació Valenciana de Mitjans de Comunicació, a proposta del Consell de la Ciutadania, Rosa María Agost Canós.  
  
Tercer  
Nomenar com a vocal del Consell Rector de la Corporació Valenciana de Mitjans de Comunicació, a proposta de les organitzacions sindicals amb representació en els òrgans de representació del personal de la corporació i les seues societats, Manuel Camarasa Bravo.  
  
Quart  
Els efectes del que disposa aquest decret es produiran el mateix dia que es publique en el Diari Oficial de la Generalitat Valenciana.  
  
  
València, 31 d'octubre de 2019  
  
El president de la Generalitat,  
XIMO PUIG I FERRER